વિજ્ઞાનીઓએ અને સંશોધકોએ અનેક વિષયોનાં અભ્યાસમાં, ઘણાં સમય પહેલાં એ પુરવાર કરી દીધું છે કે નિ:શંકપણે પ્રેક્ટીસ - અભ્યાસ માત્ર એક એવી વસ્તુ છે કે જે કોઈ પણ ક્ષેત્રમાં તમને સર્વોપરી બનાવતું હોય છે. પછી તે સંગીત હોય, ચેસની રમત હોય, ધ્યાન હોય, લેખનકાર્ય હોય, ચિત્રકામ હોય, પ્રોગ્રામિંગ હોય કે પછી ગમે તે હોય, જો તમે કોઈ પણ ક્ષેત્રમાં ૧૦,૦૦૦ કલાકની મહેનત કરો તો, તમે તે ક્ષેત્રના નિષ્ણાંત બની જશો. અથવા તો બીજા શબ્દોમાં કહેવું હોય તો તમે જો, રોજના ત્રણ કલાક ૧૦ વર્ષ સુધી આપવા માટે તૈયાર હોવ તો તમે તે કૌશલ્યની ટોચ ઉપર બિરાજશો.